Fridericus Gulielmus IV (rex Borussiae)
Fridericus Gulielmus IV (natus 15 Octobris 1795, mortuus 2 Ianuarii 1861) rex Borussiae fuit.

Familia et iuventus 
Fridericus filius maximus Friderici Gulielmi III regis Borussiae et Ludovicae de Megalopoli-Strelicia natus est. Cum avus eius Fridericus Gulielmus II 1797 mortuus est, Fridericus Gulielmus duos annos natus heres regni factus est. Anno 1823 Elisabetham Ludovicam de Bavaria, filiam Maximiliani I regis Bavariae in matrimonium duxit. Ex ea filios non habuit. Ei octo sorores et fratres fuerunt, inter quos et Gulielmus erat, qui post Fridericum Gulielmum regnavit.

Rex 
Post mortem patris 7 Iunii 1840 rex Borussiae factus est. Anno 1847 dietam civitatis convocavit, sed constitutionem flagitatam negavit. Anno 1848 cives Borussiae libertatem maiorem poposcerunt et patriam Germaniam unitam, sed Fridericus Gulielmus id negavit, quamquam initio populari tumultui cedebat. Honorem imperatoris, qui ei a concilio nationali oblatus erat, negavit, quod, ipse dei gratia rex legitimus, a ceteris principibus nominari voluit, et eiusdem regni theodisci coronam repudiavit ut talem circulum imaginarium e caeno ac luto confectum. Anno 1849 constitutionem Borussiae ipse dedit, quam populi maioritas non probavit.

Morbus et mors 
Anno 1857 rex aliquot sanguinis ictibus afflictus est. Itaque fratrem Gulielmum vicarium regni fecit. 2 Ianuarii 1861 mortuus est. Gulielmus I frater ei successit.

Notae

Bibliographia 
 David E. Barclay, Frederick William IV and the Prussian Monarchy, 1840-1861. Oxonii: Oxford University Press, 1995. ISBN 0-19-820430-2
 Peter Krüger, Julius H. Schoeps, edd., Der verkannte Monarch. Friedrich Wilhelm IV. in seiner Zeit. Berolini: Verlag für Berlin-Brandenburg, 1997. ISBN 3-930850-67-2

Nexus externi 

Reges Borussiae
Nati 1795
Mortui 1861
Hohenzollern